Nkaambo Nzi Ncomutasekeleli Isita?
Mizeezo iitaluzi iidumide
Makani Aakubeja: Ikaambo Bakamboni ba Jehova ncobatasekeleli Isita nkakuti tabali Banakristo.
Makani Aamasimpe: Tulasyoma kuti Jesu Kristo Mufwutuli wesu, alimwi tulasoleka ‘
kwiitobelesya mikondo yakwe.’
Makani Aakubeja: Tamusyomi kuti Jesu wakabusyigwa kubafwu.
Makani Aamasimpe: Tulasyoma mububuke bwa Jesu; tulizyi kuti musemo walusyomo lwa Bunakristo alimwi tulabwaamba mubukambausi bwesu.
Makani Aakubeja: Taakwe mbomulimvwa kuti bana banu balaindwa Isita.
Makani Aamasimpe: Tulabayanda bana besu—tulalitakata mukubayiisya alimwi akubagwasya kutegwa kabakkomene.
Nkaambo nzi Bakamboni ba Jehova ncobatasekeleli Isita?
Pobwe lya Isita taliyeeme aa Bbaibbele pe.
Jesu wakatulailila kuti katwiibaluka lufwu lwakwe, kutali kubuka kwakwe. Tulacita Ciibalusyo ciindi comwe amwaka kweelana akkalenda yamu Bbaibbele.
—Luka 22: 19, 20.
Tusyoma kuti pobwe lya Isita talizumizyidwe a Leza nkaambo lyakazwa kuzilengwa zyabuzyazi zyakaindi. Leza uyanda kuti tumukombe alikke nkaambo ngu “
Leza sibuzuba,” alimwi ulabijilwa kumukomba munzila njatakkomanini.
—Kulonga 20:5; 1 Bami 18:21.
Tusyoma kuti kusala kwesu kwakutasekelela Isita kuyeeme aa Bbaibbele, lyalo likulwaizya kubelesya “
maanu abusongo” muciindi cakutobela buyo tunsiyansiya twabantu. (Tusimpi 3:21; Matayo 15:3) Nokuba kuti tulabaambila bamwi nzyotusyoma kujatikizya Isita kuti batubuzya, tulakulemeka kusala nkobacita bantu mumakani aaya.
bem_Latn lus_Latn bem_Latn bem_Latn uzn_Latn sna_Latn bem_Latn bem_Latn bem_Latn ssw_Latn bem_Latn bem_Latn cjk_Latn bem_Latn bem_Latn lua_Latn bem_Latn bem_Latn